एक ही गली से उठी 6 दोस्तों की अर्थियां, हर आंख से छलके आंसू
दोस्त की बरात में शामिल होने जा रहे छह दोस्तों की सड़क हादसे में हुई मौत के बाद रविवार को सभी की शवयात्राएं एक साथ निकलीं। एक साथ छह अर्थियां जब स्कीम नंबर 78 की स्लाइस नंबर चार से उठीं तो वहां मौजूद हर शख्स की आंख डबडबा गई। शवयात्रा में स्कीम नंबर 78 के हजारों लोग शामिल हुए।
इलाके में ग्रीन लैंड स्कूल के पीछे रहने वाले दिलीप पिता घासीराम चोपड़ा (40), मनोज पिता र|ाकर वाड़े (28), पवन पिता कमल राठौर (27), गंगाराम पिता परसूलाल अहिरवाल (35), चेतन रोजड़े (32) और राजू रायकवार उर्फ राजू मामा (32) साथी राहुल परमार और राजेश लोधा के साथ गली में ही रहने वाले दोस्त नीतेश आगरे की शादी में शामिल होने के लिए स्कार्पियो से निकले थे, लेकिन रास्ते में कम्पेल के पास उनकी कार असंतुलित होकर पेड़ से टकराकर पलटी खा गई। हादसे की जांच कर रहे एएसआई सरदार सिंह ने बताया जिस गाड़ी से हादसा हुआ है उसका हैंड ब्रेक इस्तेमाल ही नहीं किया गया था।
ओवरटेक करने में हुआ हादसा
एएसपी प्रोटोकॉल प्रशांत चौबे ने बताया घायल राहुल और राजेश ने बयान दिए हैं कि हादसा किसी वाहन को ओवरटेक करने में हुआ था। गाड़ी रफ्तार में थी और कच्चे में उतर जाने से संतुलन बिगड़ गया। गाड़ी राहुल अपने दोस्त प्रतीक धोलपुरे निवासी ओमेक्स सिटी से बरात में जाने का बोलकर मांगकर लाया था।
इकलौत बेटा था सहारा
विक्की उर्फ मनोज वाड़े की मां अनीता बार-बार बेटे शव से लिपटकर रोती रहीं। पति की मौत के बाद मनोज ही उनका सहारा था। इसी तरह शिक्षक दिलीप का बेटा दुर्गेश और बेटी बरखा पिता को बार-बार उठाने के लिए छटपटाती रही। इधर, राजू के बेटे आयुष को तो यह भी पता नहीं था कि पिता अब कभी नहीं लौटेंगे। उनकी प|ी आरती फूट-फूटकर रो रही थीं। इधर पवन की मां कांताबाई राठौर का भी रो-रोकर बुरा हाल था।
hin_Deva hin_Deva hin_Deva hin_Deva hin_Deva bho_Deva hin_Deva